DTAC พร้อมใจกันใส่เสื้อเหลืองถวายความภักดีต่อพระเจ้าอยู่หัว
DTAC พร้อมใจกันใส่เสื้อเหลืองรวมพลังถวายความจงรักภักดี พร้อมจัดกิจกรรมถ่ายทอดเรื่องราวประทับใจที่มีต่อพระเจ้าอยู่หัว เนื่องในโอกาสมหามงคล พระบาทสมเด็จพระเจ้าอยู่หัว เสด็จเถลิงถวัลยราชสมบัติครบ 70 ปี วันที่ 9 มิ.ย.59 
2 มิ.ย. 2559


เนื่องในโอกาสมหามงคล พระบาทสมเด็จพระเจ้าอยู่หัว เสด็จเถลิงถวัลยราชสมบัติครบ 70 ปี วันที่ 9 มิถุนายน 2559 นี้ ผู้บริหารและพนักงานบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC พร้อมใจกันใส่เสื้อเหลืองเพื่อรวมพลังถวายความจงรักภักดี และยังได้จัดกิจกรรมเชิญชวนพนักงานถ่ายทอดเรื่องราวความประทับใจที่มีต่อพระองค์ ซึ่งเป็นเรื่องราวที่เกิดขึ้นกับตัวเองหรือจะเป็นเรื่องราวที่เล่าสู่กันฟัง โดยเรื่องราวความประทับใจที่ผ่านการคัดเลือกจะนำมาเผยแพร่ผ่าน Facebook Page ของดีแทค พร้อมกันนี้ยังได้เชิญชวนให้ลูกค้าดีแทคและประชาชนทั่วไปร่วมส่งข้อความถวายพระพรผ่าน dtac.co.th/70thcelebration ตั้งแต่วันที่ 1 – 30 มิถุนายน 2559